open-index/open-wikipedia-markdown huggingface dataset:
Rising Force

***Rising Force*** — შვედი მუსიკოსის ინგვი მალმსტინის მუსიკალური პროექტი და მისი 1984 წელს გამოსული სადებიუტო სოლო ალბომი. სიმღერა ამ სახელით შესულია ასევე მალმსტინის 1988 წლის ალბომში *Odyssey*. *Rising Force* მიჩნეულია ნეო-კლასიკური მეტალის დასაწყისად ინგვი მალმსტინის ხელწერით. ჟურნალმა *Guitar World* ალბომი პირველ ადგილას განათავსა „ყველა დროის საუკეთესო შრედ ალბომების ათეულში“

## სიმღერების სია
ყველა სიმღერა დაწერილია და არანჟირებულია ინგვი მალმსტინის მიერ.

## პერსონალი 
;მუსიკოსები
* ინგვი მალმსტინი&nbsp;— ყველა ელექტრო, აკუსტიკური და ბას გიტარა, ასევე Taurus-ის ბას პედალი;
* ბერიმორ ბარლოუ&nbsp;— დრამები;
* იენს იუჰანსონი&nbsp;— კლავიშებიანი საკრავები;
* ჯეფ სკოტ სოტო&nbsp;— ვოკალი მესამე და მეექვსე ტრეკებში.
;ტექნიკური პერსონალი
*ინგვი მალმსტინი&nbsp;— მუსიკალური პროდიუსერი;
*პიტერ ბარგო, ლეს კლეიპული&nbsp;— ინჟინრები.

## სქოლიო 
კატეგორია:1984 წლის სადებიუტო ალბომები
კატეგორია:ინგვი მალმსტინის ალბომები
კატეგორია:Polydor Records-ის ალბომები
კლონი (2010 წლის სერიალი)

**კლონი** () — აშშ-ში გადაღებული ტელესერიალი. გადაღებულია 2009-2010 წლებში ტელემუნდო ინტერნასიონალის მიერ.

სერიალში მოთხრობილია მუსლიმი გოგონას ჰადესა და მაიამელ ლუკასის შესახებ, რომლებსაც ერთმანეთი მაროკოში შეუყვარდებათ. ლუკასს ჰყავს ტყუპისცალი ძმა დიეგო, რომელიც ავიაკატასტროფის დროს იღუპება. ლუკასისა და დიეგოს ბიძა დოქტორი ალბიერი (რობერტო მოლი) ძალიან ნაღვლიანია, რადგან მან თავისი საყვარელი ძმის შვილი დაკრგა და ამიტომ იგი გააკეთებს ლუკასის კლონს, დანიელს. ის ცდილობს, ყველას დაუმალოს კლონის ამბავი, თუმცა წლების შემდეგ,  როდესაც დანიელი იზრდება და ლუკასს ემსგავსება, საიდუმლოს შენახვა ადვილი აღარ.

## მსახიობები და პერსონაჟები 
## რესურსები ინტერნეტში 
*ოფიციალური საიტი 

კატეგორია:2010-იანი წლების ტელესერიალები
სალამურები

**სალამურები**  () — ხერხემლიანების ქვეკლასი მრგვალპირიანთა კლასისა. სახელწოდება წარმოდგება სალამურთან მათი მსგავსების გამო — გველივით წაგრძელებულ სხეულზე, თვალების უკან აქვთ ლაყუჩების 7-7 ხვრელი. მათი სხეულის სიგრძე 100 სმ აღწევს. მრავლდება მდინარეში. ცნობილია 30-მდე სახეობა.გავრცელებულია ჩრდილო და სამხრეთ ნახევარსფეროს ზომიერ წყლებში და ჩრდილო ყინულოვანი ოკეანის აუზში.

საქართველოში ბინადრობს 1 სახეობა — უკრაინული სალამურა (Lampetra mariae). ზოგ სახეობას სარეწაო მნიშვნელობა აქვს. ენენია: მდინარის სალამურა (Lampetra fiuviatilis), წყნარი ოკეანის სალამურა (Lampetra japonica)  და კასპიის სალამურა (Caspiomyzon vagneri).

## ლიტერატურა
კატეგორია:მრგვალპირიანები
კატეგორია:ევროპის თევზები
კატეგორია:აზიის თევზები
გრემ სვიფტი

**გრემ კოლინ სვიფტი** ( დ. 4 მაისი, 1949) — ბრიტანელი მწერალი. 

## ბიოგრაფია 
გრემ სვიფტი დაიბადა ლონდონში, ინგლისში და განათლება მიიღო დალვიჩის კოლეჯში, ლონდონში; შემდგომ სწავლობდა კუინზის კოლეჯში, კემბრიჯში, და მოგვიანებით სწავლა გააგრძელა იორკის უნივერსიტეტში. იგი იყო თედ ჰაგისის მეგობარი.

შექმნილია მისი ზოგიერთი ნაწარმოების — „უკანასკნელი  ბრძანებების“ (Last Orders) და „მიწა–წყლის“ (Waterland) ეკრანიზაცია. „უკანასკნელ ბრძანებებში“ მთავარ როლებს თამაშობენ მაიკლ კეინი და ბობ ჰოსკინსი, ხოლო „მიწა-წყალში“ — ჯერემი აირონსი. „უკანასკნელმა ბრძანებებმა“ დაიმსახურა 1996 წლის ჯეიმზ ტაიტის შავი მემორიალური პრიზი. მას აგრეთვე მოპოვებული აქვს ბუკერის პრიზი 1996 წელს. ამ ნაწარმოების სიუჟეტსა და ფაბულაში ერთგვარი მსგავსება აღინიშნება უილიამ ფოლკნერის რომანთან „სული რომ ამომდიოდა“ (As I Lay Dying). რაც შეეხება „მიწა-წყალს“ აქ მოქმედება ვითარდება ფენსში; ეს არის რომანი ლანდშაფტზე, ისტორიასა და ოჯახზე, და ხშირად მას აღიარებენ ერთ-ერთ საუკეთესო ომის შემდგომ შექმნილ ბრიტანულ რომანად. მის მნიშვნელობაზე მოწმობს ის ფაქტიც, რომ იგი ბრიტანულ სკოლებში ინგლისური ლიტერატურის სასწავლო გეგმაში არის შეტანილი.

## რომანები 
* „ტკბილეულობის მაღაზიის მეპატრონე“ (The Sweet-Shop Owner, 1980);
* „ვოლანი“ (Shuttlecock, 1982, 1983 წლის ჯიოფრი ფაბერის მემორიალური პრიზის გამარჯვებული); 
* „მიწა-წყალი“ (Waterland, 1983);
* „ამ სამყაროს გარეთ“ (Out of This World, 1988);
* Ever After (1992); 
* „უკანასკნელი ბრძანებები“ (Last Orders, 1996, 1996 წლის ბუკერის პრემიის ლაურეატი);  
* „დღის სინათლე“ (The Light of Day, 2003);
* „ხვალ“ (Tomorrow, 2007);
* „სპილოს შექმნა:შიგნიდან დაწერილი“ (Making an Elephant: Writing from Within, 2009).

## მოთხრობები
* „ცურვის სწავლა“ (Learning to Swim, 1982);
* „ქიმია“ (Chemistry, 2008).

## რესურსები ინტერნეტში
* http://www.guardian.co.uk/books/2009/mar/10/grahamswift-tedhughes 
* http://www.panmacmillan.com/Titles/displayPage.asp?PageTitle=Individual%20Title&BookID=408469

## სქოლიო
კატეგორია:ბრიტანელი მწერლები
კატეგორია:იორკის უნივერსიტეტის კურსდამთავრებულები
კატეგორია:პოსტმოდერნისტი მწერლები
კატეგორია:XX საუკუნის ინგლისელი რომანისტები
კატეგორია:XXI საუკუნის ინგლისელი რომანისტები
კატეგორია:ინგლისელი მამაკაცი რომანისტები
კატეგორია:XX საუკუნის ბრიტანელი მამაკაცი მწერლები
კატეგორია:XXI საუკუნის ბრიტანელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
სალარო (სამართალი)

**სალარო** (სამართლის ისტორია), „ლართ საუნჯე“ (საბა) — განძსაცავი ძველ საქართველოში. გაერთიანებულ სამეფოს ხანაში სახელმწიფოს სალარო ერთგვარი ხელუხლებელი ხაზინა იყო. იქ, საჭურჭლისაგან განსხვავებით, „შეკრული“ იდო ისეთი განძეულობა, „ოქროს ჭურჭელი, ანუ ვერცხლისა“, რომელიც „საჴმარებლად სანიადაგოდ“ არ იყო განკუთვნილი. არსებობდა მოძრავი სალაროც, რომელიც თან მიჰქონდათ მეფის მოგზაურობის დროს. სალაროს გამგეს მოლარეთუხუცესი ეწოდებოდა. მისი მომხმარე და მშველელი მოხელეები იყვნენ სალაროს მოლარეები. სალარო თავისი მოხელეებითურთ მსახურთუხეცესს ექვამდებარებოდა. გვიანდელ ფეოდალურ საქართველოში სხვადასხვაგვარი სანიადაგო სახმარიც (მაგ., სახარჯავი ფული, ტანსაცმელი და სამკაულები და ნადირობის მოწყობილობაც) ინახებოდა. მეფის სალაროს ერთ-ერთ მთავარ მოხელედ სალაროს ნაზირი ითვლებოდა. არსებობდა აგრეთვე სალაროს მუშრიბი და თავილდარი ანუ ნივთების შემნახავ-გამცემი მოხელე. სალაროში იდო ვახტანგ VI-ის სამართლებრივი წიგნის ოფიციალური ეგზემპლარი, რომელსაც საქმის განხილვისას იყენებდნენ (ვახტანგ VI-ის სამართალი, მ. 205). ბაგრატ კურაპალატის სამართლის მიხედვით (მ. 152), „დიდი სალაროს“ გამტეხი „თვალთა დაწვით“ ისჯებოდა.

## ლიტერატურა
* *ფუტკარაძე ი.,* ქსე, ტ. 8, გვ. 687, თბ., 1984

კატეგორია:ფეოდალური საქართველო
სალამური (ჟურნალი)

**„სალამური“**, ამ სახელწოდებით სხვადასხვა წლებში გამოდიოდა ორი ჟურნალი:

1. ქართული ყოველკვირეული სატირულ-იუმორისტული ჟურნალი. გამოდიოდა თბილისში 1909 წელს. ალმანახის სახით გამოიცა 2 ნომერი. გამომცემელი - თ. ბოლქვაძე. თანამშრომლობდნენ პოლიო ირეთელი, ვ. მალაქიაშვილი, გ. ქუჩიშვილი და სხვები; კარირატურები ეკუთვნით ოსკარ შმერლინგსა და სხვებს.   „სალამურის“ შემდეგ, როგორც მისი გაგრძელება, გამოვიდა ჟურნალი „ეშმაკის სალამური“.

2. ქართული ყოველკვირეული სალიტერატურო-იუმორისტული ჟურნალი. გამოდიოდა თბილისში 1911 წელს. გამოიცა 19 ნომერი. რედაქტორი გამომცემელი — ნ. სულხანიშილი. თანამშრომლობდნენ ნ. ჩხიკვაძე, დ. ახვლედიანი, ცახელი (პ. თვალჭრელიძე), ს. ქურიძე (ს. ეული), ვ. რუხაძე, ა. აბაშელი და სხვები.
## ლიტერატურა
* *ლორთქიფანიძე ი.,* ქსე, ტ. 8, გვ. 687, თბ., 1984

კატეგორია:საქართველოს ჟურნალები
კატეგორია:ქართულენოვანი ჟურნალები
სალაფნე კულტურები

**სალაფნე კულტურები** —  მცენარეები, რომლებიც მოჰყავთ ლაფნის ბოჭკოს მისაღებად. ერთ- და მრავალწლოვანი სახეობები, რომლებიც ლაფნის ბოჭკოს შეიცავენ ღეროსა (სართავი სელი, კანაფი, ჯუთი, რამი, შვია, ქენდირი და სხვა) და ფოთოლში (აგავა, ახალზელანდიური სელი, საფეიქრო ბანანი, დრაცენა და სხვა).  სალაფნე კულტურების ბოჭკოსა და მისგან მიღბულ ნაწარმს იყენებენ სახალხო მეურნეობის მრავალ დარგში. ზეთი, რომელსაც თესლი შეიცავს, გამოსადეგია საკვებად და ტექნიკური მიზნებისათვის. ჩენჩოსაგან ამზადებენ სამშენებლო ფილებს, ქაღალდს, თერმოსაიზოლაციო მასალას, იყენებენ სათბობად.
## ლიტერატურა
კატეგორია:მცენარეები
სალაშქროსღელე

**სალაშქროსღელე** — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილო განშტოებაზე — კიდეგანის ქედზე, მწვერვალებს თათელისმაღალსა და საამღოსმაღალს შორის. სიმაღლე ზღვის დონიდან 3695 მ. მიდამო აგებულია იურული თიხაფიქლებით. დამახასიათებელია სუბნივალური ლანდშაფტი. უღელტეხილზე გადადის საცალფეხო გზა ხევსურეთიდან ინგუშეთისკენ.

## ლიტერატურა
## სქოლიო
კატეგორია:მცხეთა-მთიანეთის მხარის უღელტეხილები
ლახამულა

**ლახამულა** — სოფელი საქართველოში. სამეგრელო-ზემო სვანეთის მხარის მესტიის მუნიციპალიტეტში. თემის ცენტრი (სოფლები: გენწვიში, დიზი, თოთელეში, ლახამულა, ნოდაში, ნოღარი-კეცლანი, ქვედა იფარი, შდიხირი, ხელრა, ჰამაში). მდებარეობს სვანეთის კავკასიონის სამხრეთ კალთაზე, მდინარე ენგურის მარჯვენა ნაპირას. ჯვარი-მესტიის საავტომობილო გზაზე, ზღვის დონიდან 1000 მ. მესტიიდან 37 კმ.

## დემოგრაფია
2014 წლის აღწერის მონაცემებით სოფელში ცხოვრობს 82 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
მარგარეტ მიდი

thumb|250px|მარგარეტ მიდი
**მარგარეტ მიდი** ( დ. 16 დეკემბერი, 1901, ფილადელფია — გ. 15 ნოემბერი, 1978, ნიუ-იორკი) — ამერიკელი კულტურის ანთროპოლოგი, 1960 და 1970-იანი წლების ამერიკის საზოგადო ცხოვრების მოვლენების კომენტატორი და აქტივისტი. ის იყო, როგორც თანამედროვე ამერიკულ და დასავლურ კულტურაში ზოგადად ანთროპოლოგიის პოპულარიზატორი, ასევე დამსახურებული აკადემიური ანთროპოლოგი. მისი რეპორტაჟები სამხრეთ ოკეანიისა და სამხრეთ-აღმოსავლეთ აზიის ტრადიციული კულტურების შეხედულებებზე სექსის მიმართ 1960-იანი წლების სექსუალური რევოლუციის ერთგვარი კატალიზატორი გახდა.

დაიბადა კუოკერის ოჯახში, ფილადელფიაში. მამამისი უორტონის ბიზნესის სკოლის პროფესორი იყო, დედა კი — სოციოლოგი, რომელიც იტალიელ იმიგრანტებთან მუშაობდა. 1923 წელს ბაკალავრის ხარისხი მიიღო კოლუმბიის უნივერსიტეტში; 1924 წელს იქვე მაგისტრის დისერტაცია დაიცვა. 1925 წელს კვლევის მიზნით გამეგზავრა პოლინეზიაში, სამოაზე, სადაც ადგილობრივ საზოგადოებაში ბავშვთა და მოზარდთა სოციალიზაციის პროცესზე მნიშვნელოვანი მასალა შეაგროვა. 1926 წელს პოლინეზიიდან დაბრუნების შემდეგ ამერიკის ბუნების ისტორიის მუზეუმში (ნიუ-იორკი) კურატორად დაიწყო მუშაობა. 1929 წელს კი კოლუმბიის უნივერსიტეტში ფილოსოფიის დოქტორის ხარისხი მიენიჭა.

## სქოლიო
კატეგორია:ამერიკელი ანთროპოლოგები
კატეგორია:დაბადებული 16 დეკემბერი
კატეგორია:დაბადებული 1901
კატეგორია:გარდაცვლილი  15 ნოემბერი
კატეგორია:გარდაცვლილი 1978
კატეგორია:ნიუ-იორკში გარდაცვლილები
იუნესკოს მსოფლიო მემკვიდრეობის ძეგლები ჩილეში

2014 წლის მონაცემებით ჩილეში 6  **იუნესკოს მსოფლიო კულტურული მემკვიდრეობის ძეგლია**. 

## სტატისტიკა
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 981 ძეგლია შეტანილი, მათ შორის 0,5 % ჩილეს ძეგლებია. 

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით.

## რესურსები ინტერნეტში
* იუნესკოს ოფიციალური საიტი. ჩილეს კულტურული მემკვიდრეობის ძეგლების სია

## სქოლიო
ჩილე
*
მონტე-ვერდე

**მონტე-ვერდე** – (,  *მწვანე მთა*) — არქეოლოგიური ძეგლი სამხრეთ-ცენტრალურ ჩილეში. რომლის ასაკი განისაზღვრება 14,5 ათასი წლით.. ამ თვალსაზრისით, მონტე-ვერდე, თუ მისი დათარიღება სანდოა, წარმოადგენს იმის დასტურს, რომ ამ ტერიტორიაზე პალეოინდიელები გამოჩნდნენ კლოვისის კულტურამდე, როგორც მინიმუმ 1000 წლით ადრე.  თავდაპირველად მონტე-ვერდეს აღმოჩენები უარყო მსოფლიოს არქეოლოგიურმა საზოგადოებამ, მაგრამ დროთა განმავლობაში მოიპოვა დიდი აღიარება, მიუხედავად იმ ადამიანების მუდმივი კრიტიკისა, ვინც თვლიდა, რომ პირველი ტალღა ამერიკის დასახლებისა დაკავშირებული იყო კლოვისის კულტურასთან. 

2004 წლის 23 თებერვლიდან მონტე-ვერდეს არქეოლოგიური ლანდშაფტი წარდგენილია იუნესკოს მსოფლიო მემკვიდრეობის საცდელ სიაში.

## იხილეთ აგრეთვე
* ჩილეს არქეოლოგიური ძეგლები
* სერა-და-კაპივარის ეროვნული პარკი
* უეიატლაკო

## რესურსები ინტერნეტში
* პროექტი მონტე-ვერდე 
* მონტე-ვერდე 

## სქოლიო
კატეგორია:ჩილეს არქეოლოგიური ძეგლები
სალამნისწვერი

**სალამნისწვერი** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონზე. სიმაღლე ზღვის დონიდან 3097 მ.

## სქოლიო
კატეგორია:მცხეთა-მთიანეთის მხარის მთები
არიკა და პარინაკოტა

**არიკა და პარინაკოტა** () — ადმინისტრაციული რეგიონი ჩილეს ჩრდილოეთში. მოიცავს 2 პროვინციასა და 4 კომუნას. 

ფართობი — 16 873,3 კმ². მოსახლეობა — 189 644 კაცი. მოსახლეობის სიმჭიდროვე  — 11,24 ად./კმ². ადმინისტრაციული ცენტრი  — ქ. არიკა.

## მდებარეობა 
რეგიონი მდებარეობს ჩილეს უკიდურეს ჩრდილოეთში და ესაზღვრება:

* ჩრდილოეთიდან – რეგიონი ტაკნა (პერუ)
* აღმოსავლეთიდან – ლა-პასის და ორუროს დეპარტამენტები (ბოლივია)
* სამხრეთიდან – ტარაპაკის რეგიონი 
* დასავლეთიდან – წყნარი ოკეანე

## რესურსები ინტერნეტში 
* Ley Nº 20.175 , 2007 law creating the region  
* Constitutional Court sentence  

კატეგორია:ჩილეს რეგიონები
წყნარი ოკეანის მეორე ომი

**წყნარი ოკეანის მეორე ომი** () ან **გვარჯილის ომი** () - ჩილეს ომი პერუსა და ბოლივიის წინააღმდეგ. ომის დაწყების მიზეზი გახდა ატაკამის უდაბნოში მდებარე პერუსა და ბოლივიის გვარჯილის საბადოები, რის გამოც მიიღო მეორე სახელწოდება – *გვარჯილის ომი*.

## წინაპირობები
XIX საუკუნის მეორე ნახევარი ჩილეში აღინიშნა ეკონომიკური კრიზისით. კრიზისის პირობებში, ეკონომიკის ერთადერთი შემოსავლიანი დარგი აღმოჩნდა გვარჯილის წარმოება, მაგრამ გვარჯილის საბადოები, რომლებსაც ჩილელები ამუშავებდნენ, განლაგებული იყო ბოლივიის (ანტოფაგასტა) და პერუს (ტარაპაკა) ტერიტორიებზე, რაც ხშირად იწვევდა ჩილელთა და პერუ-ბოლივიის მთავრობების შეტაკებებს. 1879 წელს ბოლივიამ დაიწყო ჩილელ მრეწველთა შევიწროება.

## ომის მსვლელობა
1879 წლის 14 თებერვალს 500 ჩილელმა ჯარისკაცმა, სწორედ იმ დროს როცა დანიშნული იყო აუქციონზე ჩილეს კომპანიების გაყიდვა, გენერალ ემილიო სოტომაიორის  ხელმძღვანელობით დაიკავა ქ. ანტოფაგასტა, რაც ნიშნავდა ომის დაწყებას ჩილესა და ბოლივია-პერუს შორის. ამ ომში დიდი ბრიტანეთის მხარდაჭერამ განაპირობა ჩილეს არმიის წარმატება. პერუს არმია განაგრძობდა წინააღმდეგობის გაწევას 1881 წლის იანვრამდე, ვიდრე ჩილეს არმიამ ლიმა არ დაიკავა.

## დასასრული
1883 წელს ლიმის მახლობლად, ანკონაში ხელმოწერილ იქნა ზავი ჩილესა და პერუს შორის, რომლის მიხედვითაც ჩილეს გადაეცა პერუს პროვინცია ტარაპაკა სამუდამოდ, ტაკნა და არიკა კი 10 წლით. 1929 წელს ხანგრძლივი კონფლიქტი მოგვარდა, ტაკნა დაუბრუნდა პერუს, ხოლო არიკა გადაეცა ჩილეს.

1884 წელს ვალპარაისოში დაიდო საზავო ხელშეკრულება ჩილესა და ბოლივიას შორის, რომლის ძალით ბოლივიამ დაკარგა პროვინცია ანტოფაგასტა და, ამრიგად ზღვაზე გასასვლელიც.

## იხილეთ აგრეთვე
* ჩილეს ისტორია
* ტარაპაკა
* ანტოფაგასტა

## რესურსები ინტერნეტში
* ჩილეს საზღვრების ისტორია
* წყნარი ოკეანის მეორე ომის ისტორია

## სქოლიო
კატეგორია:XIX საუკუნის ომები
კატეგორია:ჩილეს ომები
კატეგორია:პერუს ომები
კატეგორია:ბოლივიის ომები
ტარაპაკა

**ტარაპაკა** () — ადმინისტრაციული რეგიონი ჩილეს ჩრდილოეთში. მოიცავს 2 პროვინციასა და 7 კომუნას. 

ფართობი — 41 799.5 კმ². მოსახლეობა — 238 950 კაცი. მოსახლეობის სიმჭიდროვე  — 5.7 ად./კმ². ადმინისტრაციული ცენტრი  — ქ. იკიკე.

## მდებარეობა 
რეგიონი მდებარეობს ჩილეს ჩრდილოეთში და ესაზღვრება:

* ჩრდილოეთიდან – არიკა და პარინაკოტა  
* აღმოსავლეთიდან – პოტოსის და ორუროს დეპარტამენტები (ბოლივია)
* სამხრეთიდან – ანტოფაგასტის რეგიონი 
* დასავლეთიდან – წყნარი ოკეანე

## ისტორია 
რეგიონის ტერიტორიაზე აღმოჩენილია უძველესი პეტროგლიფები, რომლებიც მიუთითებს აღნიშნულ ტერიტორიაზე ადამიანის ცხოვრების ხანგრძლივ ისტორიაზე.

მოგვიანებით, ესპანეთის კოლონიზაციამდე,  რეგიონი შედიოდა ინკების იმპერიის შემადგენლობაში. 1879 წელს ჩილე პერუსა და ბოლივიის წინააღმდეგ ომში ჩაება.. ეს ომი წყნარი ოკეანის მეორე ომის სახელითაა ცნობილი. ომი ძირითადად რეგიონის ტერიტორიაზე მიმდინარეობდა, რომელიც იმ დროისთვის პერუს შემადგენლობაში იყო. 1883 წლის 20 ოქტომბერს ანკონაში (ლიმის ახლოს) ხელმოწერილი ზავის მიხედვით ჩილეს გადაეცა პერუს პროვინცია ტარაპაკა სამუდამოდ, ტაკნა და არიკა კი 10 წლით.

## იხილეთ აგრეთვე 
* ჩილეს ისტორია
* წყნარი ოკეანის მეორე ომი

## რესურსები ინტერნეტში 
* ტარაპაკის რეგიონული მთავრობის ოფიციალური საიტი  
* Information about Tarapaca   
* Canal 57 - Tarapacá Digital Televisión 

## სქოლიო 
კატეგორია:ჩილეს რეგიონები
დილმა რუსეფი

**დილმა რუსეფი** (; დ. 14 დეკემბერი, 1947, ბელუ-ორიზონტი) — ბრაზილიელი პოლიტიკოსი. ენერგეტიკის მინისტრი 2003-2005 წლებში. ბრაზილიის პრეზიდენტის ადმინისტრაციის ხელმძღვანელი 2005-2010 წლებში. ბრაზილიის პრეზიდენტი 2011 წლის 1 იანვრიდან. 2014 წლის 26 ოქტომბერს, საპრეზიდენტო არჩევნების მეორე ტურში, დილმა რუსეფმა დაამარცხა კონკურენტი სოციალ-დემოკრატიული პარტიიდან — აესიუ ნევეში და მეორე ვადით გახდა ბრაზილიის პრეზიდენტი.

## ბიოგრაფია
დილმა რუსეფი დაიბადა ბულგარელი ემიგრანტის პეტრე რუსევის ოჯახში. მამამისი ბულგარეთის კომპარტიის აქტიური წევრი იყო. ემიგრაციაში წავიდა 1929 წელს. რამდენიმე წელი ცხოვრობდა საფრანგეთში, სადაც თავის გვარს ამჟამინდელი ჟღერადობა მისცა. აგრეთვე ცხოვრობდა არგენტინაში.

1964 წლის სამხედრო გადატრიელების შემდეგ დილმა აქტიურად დაინტერესდა პოლიტიკით. 1967 წელს შეუერთდა ბრაზილიის სოციალისტურ პარტიას, შემდეგ კი მის რადიკალურ ფრაქციას. რამდენიმე წლის განმავლობაში დილმა შედიოდა იატაკქვეშა შეიარაღებული ორგანიზაციის შემადგენლობაში, მაგრამ მონაწილეობას არ იღებდა საომარ მოქმედებებში. 1970 წელს დილმა რუსეფი დააპატიმრეს და ციხეში გამოკეტეს.

1972 წელს ციხიდან გაათავისუფლეს და დაიწყო აქტიური რადიკალური პოლიტიკური მოღვაწეობა. წლების განმავლობაში იყო დემოკრატიული მუშათა პარტიის წევრი, ხოლო 90-იანი წლების დასასრულს გადავიდა ბრაზილიის მუშათა პარტიაში. ეკავა ლუის ინასიუ ლულა და სილვას მთავრობის ენერგეტიკის მინისტრის და შემდეგ მისი ადმინისტრაციის ხელმძღვანელის თანამდებობები. 2010 წელს გადადგა თანამდებობიდან საპრეზიდენტო არჩევნებში მონაწილეობის მიზნით. პრეზიდენტი ლუის ინასიუ ლულა და სილვა პირდაპირ უჭერს მხარს მის პრეზიდენტობას. მთელი თავისი წინასაარჩევნო კამპანიის დროს წინ წამოსწია აგრარული და პოლიტიკური რეფორმების გატარების აუცილებლობა. მხარს უჭერს რასობრივ ქვოტებს და რწმენის თავისუფლებას.  გამოდის სიკვდილით დასჯისა და ნარკოტიკების ლეგალიზაციის წინააღმდეგ.

საპრეზიდენტო არჩევნების პირველ ტურში მიიღო  47,5 მლნ ამომრჩევლის ხმა (46,9 %) და გადავიდა მეორე ტურში, სადაც მისი მოწინააღმდეგე იყო სოციალ-დემოკრატი ჟოზე სერა.

2009 წელს დილმა რუსეფს დაუდგინეს ლიმფური კვანძების კიბოს ადრეული ეტაპი. ქიმიოთერაპიის კურსის შედეგად რამდენიმე თვის მანძილზე ატარებდა პარიკს. გათხოვილი იყო ორჯერ, ამჟამად განქორწინებულია. ჰყავს ერთი შვილი და ერთი შვილიშვილი.

## იხილეთ აგრეთვე
* ქალი პრეზიდენტების სია

## რესურსები ინტერნეტში
* 
* 
*მინისტრ დილმა რუსეფის ბიოგრაფია
* ბრაზილიას პირველი ქალი პრეზიდენტი ჰყავს
* ბრაზილიას ისტორიაში პირველად ქალი პრეზიდენტი ეყოლება

## სქოლიო
კატეგორია:დაბადებული 1947
კატეგორია:ბრაზილიის პრეზიდენტები
კატეგორია:ქალი პრეზიდენტები
კატეგორია:დაბადებული 14 დეკემბერი
კატეგორია:სამხრეთ ამერიკის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
წმინდა მონიკა

**წმინდა მონიკა** (დ. 332, ჩრდილოეთ აფრიკა — გ. 387, ოსტია, იტალია) — რომის კათოლიკური ეკლესიის წმინდანი, ხსენების დღე — 4 მაისი. ნეტარი ავგუსტინეს (354 – 430 ახ. წ.) დედა.

წმინდა მონიკა დაიბადა რომაულ აფრიკაში,   სავარაუდოდ ბერბერული წარმომავლობის ქრისტიანულ ოჯახში.  ახალგაზრდობაში მონიკას მიდრეკილება ჰქონდა ალკოჰოლისადმი, მაგრამ ეს მავნე ჩვეულება დაძლია და გათხოვდა წარმართ პატრიციუსზე, რომელიც ქ. ტაგასტში (ახლანდელი სუკ აჰრას, ალჟირი)  სახელმწიფო მოხელედ მუშაობდა. პატრიციუსი კეთილი ადამიანი იყო, მაგრამ ცუდი ხასიათი ჰქონდა და ღალატობდა მეუღლეს. მიუხედავად ამისა, წმ. მონიკა მას დათმენით, პატივისცემით და სრული ერთგულებით პასუხობდა   და შესძლო კიდეც მეუღლის ქრისტიანად მოქცევა.

წმინდა მონიკამ პატრიციუსს 3 შვილი შესძინა. მათ შორის გამოირჩეოდა ახალგაზრდა ავგუსტინე, რომელმაც წარმატებებს მიაღწია მეცნიერებაში, მაგრამ  თავაშვებულად ცხოვრობდა და მანიქეიზმის მიმდევარი იყო. დედის ლოცვითა და ცრემლებით ავგუსტინე განეშორა მწვალებლობას და  33 წლის ასაკში ქრისტიანად მოინათლა  წმ. ამბროსის მიერ.

სიკვდილის წინ, წმინდა მონიკამ ნეტარი ავგუსტინე უკანასკნელად დალოცა და უთხრა: 

წმინდა მონიკასადმი განსაკუთრებული ინტერესი გაჩნდა 1430 წლიდან, როდესაც მისი წმინდა ნაწილები ოსტიადან რომში გადაასვენეს. წმინდანის სახელი ეწოდა რემოდენიმე ქალაქს, აშენდა ეკლესიები ოსტიაში, რომში, ნეაპოლში, ფლორენციაში და სხვა ქალაქებში.

## ლიტერატურა 
* ნეტარი ავგუსტინე, ”აღსარებანი” IX, ix, 19
* ადრეული ეკლესიის ენციკლოპედია, 1998
* კათოლიკური ენციკლოპედია
## სქოლიო
კატეგორია:IV საუკუნის ქრისტიანი წმინდანები
მოდული (პროგრამირება)

**მოდული** კომპიუტერულ პროგრამირებაში წარმოადგენს პროგრამის ფუნქციონალურად დასრულებულ ფრაგმენტს, რომელიც გვხვდება საწყისი კოდის მქონე ცალკეული ფაილის ან სხვა პროგრამაში გამოსაყენებლად განსაზღვრული მისი მუდმივი ნაწილის დასათაურებული სახით. მოდულირების პრინციპიდან გამომდინარე მოდულები საშუალებას იძლევიან რთული ამოცანები დაყონ შედარებით  მცირე ნაწილებად.

მოდული შეიძლება იყოს *ჩვეულებრივი*, ანუ იყოს დაწერილი იმავე პროგრამირების ენაში, რომელშიც შექმნილია ის ძირითადი პროგრამა, რაშიც გამოიყენება ეს მოდული, ან *გაფართოებული*, რომელიც შექმნილია ძირითადი პროგრამირების ენისაგან განსხვავებულ ენაში. გაფართოებული მოდულები ჩვეულებრივ იწერებიან შედარებით დაბალი დონის ენების გამოყენებით, რაც პროგრამის შესრულების სიჩქარეს ზრდის.

## მოდულთა კონცეფციის ისტორია 
მოდულთა კონცეფციის ისტორიას, როგორც კომპილაციის ერთეულებს, მივყავართ ფორტრან II და ქობოლ ენებამდე, ანუ 1950-იან წლებამდე. 1976 წელს გამოვიდა პუბლიკაცია, რომელშიც განიხილებოდა მოდულირების კონცეფცია და Mesa პროგრამირების ენა, შექმნილი Xerox PARC-ში. 1977 წელს ამ კონცეფციას დეტალურად გაეცნო მეცნიერი ნიკლაუს ვირტი, რომელიც ურთიერთობდა Xerox PARC-ის გამომგონებლებთან. ეს იდეები ვირტს გამოადგა მოდულა-2-ს ენის შექმნისას, რომლის შესახებაც პუბლიკაცია გამოიცა 1977 წელსვე.

## თავსებადი ენები 
ესენია ენები, რომელთაც გააჩნიათ მოდულირების კონცეფციის მხარდაჭერა:  IBM S/360 Assembler, ქობოლი, RPG, PL/1, ადა, D, F (ინგლ.), ფორტრანი, Haskell, Blitz BASIC, OCaml, პასკალი, ML, მოდულა-2, ობერონი, კომპონენტური პასკალი, Zonnon, Erlang, Perl, Python და Ruby. IBM System გამოიყენებდა RPG, ქობოლ და CL ენათა მოდულებს მაშინ, როცა პროგრამირება ხდებოდა ILE-ს გარემოში.

კატეგორია:პროგრამირება
კატეგორია:პროგრამა
შაქრისთავა მთა

thumb|250px
დან]]
**შაქრისთავა მთა** () — მთა ბრაზილიაში, რიო-დე-ჟანეიროში. მდებარეობს გუანაბარის ყურის სანაპიროზე, პატარა ნახევარკუნძულზე, რომელიც ატლანტის ოკეანეშია შეჭრილი. მისი სიმაღლეა 396 მეტრი. მთის ეს სახელწოდება გამოწვეულია იმით, რომ მას ძალიან ამსგავსებდნენ შაქრის თავს (*იმ ფორმას, რომელსაც ადრე რაფინირებულ შაქარს აძლევდნენ*).

შაქრისთავა მთაზე მისვლა შესაძლებელია საბაგიროთი, რომელიც 1912 წელს ააშენეს (*რეკონსტრუირებულ იქნა 2008 წელს*). იგი გათვლილია 65 მგზავრზე და ყოველ 20 წუთში ერთხელ მოძრაობს.

## გალერეა 

File:Sugar loaf from Cristo Redentor 2010.JPG|შაქრისთავა მთის ხედი კორკოვადოს მთიდან
File:Sugar Loaf Mtn Rio de Janeiro Brazil.JPG|

## რესურსები ინტერნეტში
*ოფიციალური საიტი

კატეგორია:ბრაზილიის მთები
ტონი ლევინი

**ენტონი ფრედერიკ ლევინი** (; დ. 6 ივნისი 1946, ბოსტონი, მასაჩუსეტსი, აშშ) — ამერიკელი მუსიკოსი და კომპოზიტორი, რომელიც უკრავს ბას გიტარაზე, ჩემპენ სტიკზე და სხვა ინსტრუმენტებზე. იგი ცნობილია სხვადასხვა ჯგუფთან და მუსიკოსთან თანამშრომლობით. მათ შორის აღსანიშნავია King Crimson-ის წევრობა და პიტერ გებრიელის ალბომებსა და კონცერტებზე სესიური მუსიკოსის სახით მონაწილეობდა. იგი აგრეთვე ჩართული იყო პროექტებში Liquid Tension Experiment, Bruford Levin Upper Extremities, ProjeKct One, ProjeKct Four და ჰყავს საკუთარი ჯგუფი, *Tony Levin Band*.

ტონი ითვლება ერთ-ერთ პირველ ბლოგერად, ვინაიდან სწორედ მან ჯერ კიდევ 1996 წელს დაიწყო ინტერნეტ-საიტზე ტურნეს დღიურის გამოქვეყნება, უფრო ადრე, სანამ მსოფლიოში დაიწყეს ტერმინ „ბლოგის“ გამოყენება.

## რესურსები ინტერნეტში 
* ოფიციალური საიტი
* დისკოგრაფია

## სქოლიო
კატეგორია:დაბადებული 1946
კატეგორია:ამერიკელი ბას-გიტარისტები
კატეგორია:King Crimson-ის წევრები
კატეგორია:პიტერ გებრიელი
კატეგორია:დაბადებული 6 ივნისი
კატეგორია:ცოცხალი ადამიანები
ჩილეს ადმინისტრაციული დაყოფა

**ჩილეს ადმინისტრაციული დაყოფა** –  2006 წელს ჩილეს პარლამენტმა მიიღო გადაწყვეტილება ორი ახალი რეგიონის დაარსების შესახებ: პირველი ქალაქ  არიკას გარშემო — არიკა და პარინაკოტის რეგიონი (), მეორე —  ქალაქ ვალდივიის გარშემო, სახელწოდებით ლოს-რიოსი (). ახალი პროვინციები ოფიციალურად არსებობენ 2007 წლიდან. 

რეგიონები იყოფა  53 პროვინციად, ხოლო პროვინციები თავის მხრივ, 346 კომუნად.

## ჩილეს ადმინისტრაციულ-პოლიტიკური დაყოფის ცხრილი 
| valign="top" width=20 % | 172px
|}

*
არიკა (მრავალმნიშვნელოვანი)

სიტყვა **არიკა** შეიძლება აღნიშნავდეს:

* არიკა – ქალაქი და კომუნა ჩილეში.
* არიკა — პროვინცია ჩილეში.
* არიკა — აეროპორტი ჩილეში. 
* არიკა — ქალაქი კოლუმბიაში.

;სხვა:

* არიკის ბრძოლა — წყნარი ოკეანის მეორე ომის ნაწილი.
არიკის პროვინცია

**არიკა** () — პროვინცია ჩილეში, შედის არიკა და პარინაკოტის რეგიონის შემადგენლობაში. ადმინისტრაციული ცენტრი ქალაქი არიკა.

## გეოგრაფია 
პროვინცია მდებარეობს არიკა და პარინაკოტის რეგიონის დასავლეთ ნაწილში
 
ესაზღვრება:
* ჩრდილოეთით  — ტაკნის რეგიონი (პერუ)
* აღმოსავლეთით  — პარინაკოტის პროვინცია
* სამხრეთით — ტამარუგალის პროვინცია
* დასავლეთით — წყნარი ოკეანე

## დემოგრაფია 
## რესურსები ინტერნეტში 
* ოფიციალური საიტი 
* არიკის მუნიციპალიტეტი 

კატეგორია:არიკა და პარინაკოტის რეგიონის პროვინციები
არიკა

**არიკა** ()  — ქალაქი და კომუნა ჩილეში. იმავე სახელწოდების კომუნის არიკის პროვინციის და არიკა და პარინაკოტის რეგიონის ადმინისტრაციული ცენტრი. ქალაქი მდებარეობს წყნარი ოკეანის სანაპიროზე.  სანტიაგოდან 1660  კილომეტრზე ჩრდილოეთით. მას უწოდებენ „მუდმივი გაზაფხულის ქალაქს“ და წარმოადგენს ჩილეს ჩრდილოეთის ჭიშკარს.  

კომუნის ფართობი — 4 799 კმ². მოსახლეობა — 185 ათ. კაცი (2002). სიმჭიდროვე  — 38,6 ად./კმ².

## ისტორია
ქალაქი დაარსდა 1541 წლის 25 აპრილს და 1880 წლამდე შედიოდა პერუს შემადგენლობაში, მაგრამ წყნარი ოკეანის მეორე ომის შედეგად იგი ჩილეს საკუთრება გახდა. 

## დემოგრაფია
## კლიმატი
ქალაქის კლიმატი ერთ-ერთი ყველაზე მშრალია ჩილეში. წვიმა რამდენიმე ათეულ წელიწადში ერთხელ მოდის. ნალექების  რაოდენობაა 0,8 მმ წელიწადში . 

## რესურსები ინტერნეტში
* Programa Territorial Integrado Turismo Intereses Especiales Arica Parinacota 
* Club de Empresas de Turismo Intereses Especiales 
* Ilustre Municipalidad de Arica 

კატეგორია:ჩილეს ქალაქები
კატეგორია:ჩილეს კომუნები
დრეიკის სრუტე

მინი|right|300პქ|დრეიკის სრუტე და საზღვარი რომელიც დადგინდა 1984 წლის ჩილესა და არგენტინას შორის დადებული მშვიდობისა და მეგობრობის ხელშეკრულებით.
მინი|right|300პქ|დრეიკის სრუტის სიღრმე, სიმლაშე, ტემპერატურა და

**დრეიკის სრუტე** ან **ჰოკეს ზღვა** () — სრუტე სამხრეთ ამერიკასა (ჰორნის კონცხთან, ჩილე) და სამხრეთ შეტლანდის კუნძულებს (ანტარქტიკა) შორის. ის აკავშირებს ატლანტის ოკეანის სამხრეთ-დასავლეთ ნაწილს (სკოშის ზღვა) და წყნარი ოკეანის სამხრეთ-აღმოსავლეთ ნაწილს. გრძელდება სამხრეთის ოკეანეში. სრუტეს სახელი XVI საუკუნეში ინგლისელი კეპერის ფრენსის დრეიკის პატივსაცემად ეწოდა. 1578 წლის სექტემბერში, მაგელანის სრუტის გავლის შემდეგ დრეიკის გადარჩენილი გემი მოხვდა შორეულ სამხრეთში, სადაც შემთხვევით აღმოაჩინეს ეს გასასვლელი ატლანტისა და წყნარ ოკეანეებს შორის.

ნახევარი საუკუნით ადრე, 1525 წელს, ძლიერმა ქარმა ესპანელი ნავიგატორის ფრანცისკო დე ჰოკეს გუნდს მაგელანის გზიდან სამხრეთისკენ გადაახვევინა, მათ დაინახეს მიწის დასასრული და ივარაუდეს, რომ იქ შეიძლება გასასვლელი ყოფილიყო.  ამის გამო ზოგიერთი ესპანელი და ლათინურ ამერიკელი ისტორიკოსი მას ჰოკეს ზღვას () უწოდებს.

## სქოლიო
## რესურსები ინტერნეტში
*ეროვნული ოკეანოგრაფიის ცენტრი 
*სრუტის გავლის ისტორია 
*სრუტის სურათები ნასასგან 
*მაღალი გარჩევადობის ფოტოები ამერიკის საზღვაო ძალებისგან 

კატეგორია:ჩილეს გეოგრაფია
ნიგერი (მრავალმნიშვნელოვანი)

საკუთარი სახელი **ნიგერი** შესაძლოა აღნიშნავდეს:

* ნიგერი — სახელმწიფო დასავლეთ აფრიკაში;
* ნიგერი — მდინარე აფრიკაში;
* ნიგერი — დასავლეთ აფრიკაში მდებარე საფრანგეთის კოლონიური იმპერიის ნაწილი;
* ნიგერი — შტატი ნიგერიის ცენტრში.

შეადარეთ ასევე:
* ნიგერია
ალჟირი (მრავალმნიშვნელოვანი)

საკუთარი სახელი **ალჟირი** შესაძლოა აღნიშნავდეს ერთ–ერთს ქვემოთ ჩამოთვლილთაგან:

* ალჟირი — სახელმწიფო აფრიკაში
* ალჟირი — ალჟირის (სახელმწიფოს) დედაქალაქი
* ალჟირის პროვინცია — პროვინცია ალჟირში
ლახამი (მესტიის მუნიციპალიტეტი)

**ლახამი** () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი). მდებარეობს მდინარე ნენსკრის მარჯვენა ნაპირას. ზღვის დონიდან 680 მ. მესტიიდან 70 კმ.

## დემოგრაფია
2014 წლის აღწერის მონაცემებით სოფელში ცხოვრობს 168 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ჰერმიტეს კუნძულები

[thumb|300ßx|[ცეცხლოვანი მიწა|ცეცხლოვანი მიწის სამხრეთით მდებარე კუნძულები, ჰერმიტეს-კუნძულების ჩათვლით.]]
**ჰერმიტეს კუნძულები** () — ცეცხლოვანი მიწის არქიპელაგის ჩილეს კუნძულების ჯგუფი.  ისინი ქმნიან კაბო-დე-ჰორნის კომუნას, ანტარქტიკა-ჩილენას პროვინციაში, მაგალიანესის და ჩილეს ანტარქტიკას რეგიონში, სამხრეთ ამერიკის უკიდურეს სამხრეთში. მათ სახელი დანიელი ადმირალის, ჯესკვეს ჰერმიტეს (1582-1624) პატივსაცემად ეწოდათ.

ჰერმიტეს კუნძულების ჯგუფში  უდიდესია ყველაზე ჩრდილო-დასავლეთი მდებარე კუნძული  *Isla Hermite*. ჰერმიტეს კუნძულის აღმოსავლეთით მდებარეობს *Herschel* და *Deceit* კუნძულები. ყველაზე პატარა ჰორნის კუნძული მდებარეობს ყველაზე სამხრეთით  ჰორნის კონცხზე.

კუნძულები წარმოადგენს კაბო-დე-ჰორნის ეროვნული პარკის ნაწილს.

ფაილი:Deceit_teeth.JPG|*Deceit teeth* ხედი ჰერმიტეს კუნძულებიდან.
ფაილი:CapeHorn ASTER 2005sep20.jpg|ჰერმიტეს-კუნძულები (ცენტრში) და ჰორნის კონცხი (მარჯვნივ).

## იხილეთ აგრეთვე 
* ჩილეს კუნძულების სია

## რესურსები ინტერნეტში 
* ჰორნის კონცხი და ჰერმიტეს კუნძულები

კატეგორია:ჩილეს გეოგრაფია
კატეგორია:ჩილეს კუნძულები
ლახანი

**ლახანი** — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემი (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი). მდებარეობს შდავლერის ქედის სამხრეთ კალთაზე, მდინარე ენგურის მარჯვენა ნაპირას. ზღვის დონიდან 680 მ. მესტიიდან 60 კმ.

## დემოგრაფია
2014 წლის აღწერის მონაცემებით სოფელში ცხოვრობს 4 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
ჰორნის კონცხი

მინი|მარცხნივ|
**ჰორნის კონცხი** (დან.: ;  ნიდერლანდების ქალაქ ჰოორნის სახელობის) — მდებარეობს ცეცხლოვანი მიწის უკიდურეს სამხრეთში.

ჰორნის კონცხი სამხრეთ ამერიკის უკიდურესი სამხრეთ წერტილი და დრეიკის სრუტის ჩრდილოეთ საზღვარია. მრავალი წლის მანძილზე ის იყო კლიპერის გზის მნიშვნელოვანი ნიშანსვეტი, რომლის მიხედვითაც იალქნიანი გემები ეზიდებოდნენ ტვირთს მსოფლიოს გარშემო. თუმცაღა ძლიერი ქარების, დიდი ტალღებისა და აისბერგების გამო კონცხის ირგვლივ მდებარე წყლები არის საშიში. ამის გამო ის ცნობილი იყო როგორც მეზღვაურების სასაფლაო.

## ლიტერატურა
## რესურსები ინტერნეტში 
* ჰორნის კონცხელების საერთაშორისო ორგანიზაცია
* მკვლევარი გეორგ კოუროუნის ექსპედიცია
* Comuna de Cabo de Hornos / ჰორნოს კონცხის კომუნის ოფიციალური საიტი 
* Amicale Internationale des Capitaines au Long Cours Cap-Horniers (A.I.C.H.) / ჰორნის კონცხის კაპიტნების საერთაშორისო ორგანიზაცია  
* სამხრეთის საზღვაო გზები
* კონცხის 1853 წლის გავლის აღწერა 
*ინფორმაცია და სატელიტური სურათები 
* სატელიტური სურათები გუგლისგან

კატეგორია:ჩილეს გეოგრაფია
კატეგორია:სამხრეთ ამერიკის კონცხები
კატეგორია:ჩილეს კონცხები
პარინაკოტის პროვინცია

**პარინაკოტა** () — პროვინცია ჩილეში, შედის არიკა და პარინაკოტის რეგიონის შემადგენლობაში. ადმინისტრაციული ცენტრი ქალაქი პუტრე. 

## გეოგრაფია
პროვინცია მდებარეობს არიკა და პარინაკოტის რეგიონის აღმოსავლეთ ნაწილში
 
ესაზღვრება:
* ჩრდილოეთით  — ტაკნის რეგიონი (პერუ)
* აღმოსავლეთით  — ორუროს დეპარტამენტი (ბოლივია)
* სამხრეთით — ტამარუგალის პროვინცია
* დასავლეთით — არიკის პროვინცია

## დემოგრაფია
## რესურსები ინტერნეტში 
* სტატისტიკის ეროვნული ინსტიტუტი 

კატეგორია:არიკა და პარინაკოტის რეგიონის პროვინციები
კამარონესი (მრავალმნიშვნელოვანი)

ტოპონიმი **კამარონესი** შეიძლება აღნიშნავდეს:

* კამარონესი — კომუნა ჩილეში
* კამარონესი — დროებითი მდინარე ჩილეში
ტეტრისი

მინი|მარჯვნივ|ტეტრისი
**ტეტრისი** (მიღებულია სიტყვების **Tetromino** და **Tennis** შეერთებით) – საკულტო კომპიუტერული თამაში, რომელიც შექმნა ალექსეი პოჟიტნოვმა და ფართო საზოგადოებას წარუდგინა 1984 წლის 6 ივნისს. „ტეტრისის“ იდეა მას უკარნახა სხვა თამაშმა – პენტამინომ.

კატეგორია:პერსონალური კომპიუტერული თამაშები
კამარონესი

**კამარონესი** () — კომუნა ჩილეში. შედის  არიკის პროვინციის  და არიკა და პარინაკოტის რეგიონის შემადგენლობაში. კომუნის ადმინისტრაციული ცენტრია სოფელი კუია. კომუნაში მდებარეობს ერთადერთი აფრო-ჩილელების დასახლება.

კომუნის ფართობი — 3927  კმ². მოსახლეობა — 1 220 კაცი (2006). სიმჭიდროვე  — 0,3 ად./კმ².

## რესურსები ინტერნეტში
* კომუნის ოფიციალური საიტი 

კატეგორია:ჩილეს კომუნები
ხენერალ-ლაგოსი (ჩილე)

**ხენერალ-ლაგოსი** () – კომუნა ჩილეში. შედის  პარინაკოტის პროვინციის  და არიკა და პარინაკოტის რეგიონის შემადგენლობაში. კომუნის ადმინისტრაციული ცენტრია დაბა ვისვირი. კომუნა დაარსდა 1927 წლის 30 დეკემბერს და ეწოდა გენერალ პაბლო ლაგოსის სახელი.  

კომუნის ფართობი — 2 244 კმ². მოსახლეობა — 1 179 კაცი (2006). სიმჭიდროვე  — 0,5 ად./კმ².

კომუნის დასავლეთ ნაწილში მდებარეობს ვულკანი ტაკორა. 

## რესურსები ინტერნეტში
კომუნის ოფიციალური საიტი 

კატეგორია:ჩილეს კომუნები
ანტოფაგასტა (მრავალმნიშვნელოვანი)

ტოპონიმი **ანტოფაგასტა** შეიძლება აღნიშნავდეს:

;ჩილეში
* ანტოფაგასტა — რეგიონი ჩილეში
* ანტოფაგასტა — პროვინცია ჩილეში
* ანტოფაგასტა — ქალაქი ჩილეში

;არგენტინაში
* ანტოფაგასტა-დე-ლა-სიერა — ვულკანი არგენტინაში
* ანტოფაგასტა-დე-ლა-სიერა — დეპარტამენტი არგენტინაში
Battle City

**Battle City** () — კომპიუტერული ვიდეო თამაში, რომელიც შემუშავებულია კომპანია Namco-ს მიერ 1985 წელს. საქართველოში ცნობილია „ტანკ(ებ)ის“ სახელწოდებით. მოქმედების პოლიგონი ჩანს ზემოდან. თამაშის მიზანია გაანადგურო მოწინააღმდეგე ტანკები ისე, რომ არ დაზიანდეს საკუთარი ბაზა ან არ ამოგეწუროს სიცოცხლე. მისი წინამორბედია არკადული თამაში Tank Battalion, რომელიც გამოიცა Namco-ს მიერ 1980 წელს.

## რესურსები ინტერნეტში
*Battle City Facebook-ზე
*
*Battle City  Tank Games Online-ზე

კატეგორია:1985 წლის ვიდეო თამაშები
კატეგორია:კოოპერატიული ვიდეო თამაშები
კატეგორია:Game Boy-ის თამაშები
კატეგორია:FM-7-ის თამაშები
კატეგორია:Namco-ს თამაშები
კატეგორია:Sharp X1-ის თამაშები
კატეგორია:Shoot 'em ups
კატეგორია:Virtual Console-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
პუტრე

**პუტრე** () – ქალაქი და კომუნა ჩილეში. იმავე სახელწოდების კომუნის და პარინაკოტის პროვინციის  ადმინისტრაციული ცენტრი.

კომუნის ფართობი — 5903  კმ². მოსახლეობა — 1977 კაცი (2006). სიმჭიდროვე  — 0,3 ად./კმ².

## ისტორია
კომუნა დაარსდა 1927 წლის 30 დეკემბერს. 

## დემოგრაფია
## რესურსები ინტერნეტში
* სტატისტიკის ეროვნული ინსტიტურტი 

კატეგორია:ჩილეს კომუნები
საყორნია

**საყორნია** — მთა საქართველოში, ოზურგეთის მუნიციპალიტეტში. მდებარეობს მესხეთის ქედის ჩრდილოეთ განშტოებაზე, მდინარეების ბახვისწყლისა და ნატანების ზემო დინებათა წყალგამყოფზე. სიმაღლე ზღვის დონიდან 2752 მ. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. მთის წვერი ბრტყელია. ჩრდილოეთ და ჩრდილო-აღმოსავლეთ კალთა მკვეთრად დანაწევრებული და ქარაფოვანია. შეიმჩნევა მეოთხეული გამყინვარების კვალი. შემოსილია სუბალპური და ალპური მცენარეულობით.

## სქოლიო 
კატეგორია:გურიის მხარის მთები
Reality Killed the Video Star

***Reality Killed the Video Star***  — რობი უილიამსის მერვე სტუდიური ალბომი. იგი გამოვიდა 2009 წლის 6 ნოემბერს. ბრიტანეთში ალბომმა 3 გზის პლატინის სტატუსი მიიღო.

კომერციული წარმატება იქონიეს ალბომის სინგლებმა Morning Sun, Bodies და  You Know Me.

ალბომის სათაური მომდინარეობს ტრევორ ჰორნის (ალბომის პროდიუსერის) ჯგუფ The Buggles-ის ჰიტ-სინგლისგან Video Killed the Radio Star.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:2009 წლის ალბომები
კატეგორია:რობი უილიამსის ალბომები
კატეგორია:Chrysalis Records-ის ალბომები
კატეგორია:ალბომები ტრევორ ჰორნის პროდიუსერობით
კატეგორია:Capitol Records-ის ალბომები
კატეგორია:EMI Records-ის ალბომები
კატეგორია:Virgin Records-ის ალბომები
ჩილეს პრეზიდენტი

**ჩილეს პრეზიდენტი** არის სახელმწიფოს მეთაური და მთავრობის თავმჯდომარე. არსებული კონსტიტუციის თანახმად, რომელიც 1980 წელს იქნა მიღებული, პრეზიდენტს ირჩევენ ხმათა უმრავლესობით, ოთხი წლის ვადით.

## ჩილეს სახელმწიფო მეთაურების სია 1810 წლიდან - დღემდე 
## რესურსები ინტერნეტში 
* ჩილეს ისტორიის ქრონოლოგია
* ჩილეს პრეზიდენტები 1945 წლიდან

*
ელკი

**ელკი** () – მდინარე ჩილეში. იწყება დასავლეთ ანდებში და ჩაედინება წყნარ ოკეანეში, კვეთს ჩილეს ერთ-ერთ ქალაქს ლა-სერენას, რომელიც ღვინის წარმოებითაა განთქმული. ქალაქის სახელგანთქმული პიროვნება იყო ნობელის პრემიის ლაურეატი, პოეტი გაბრიელა მისტრალი.

## იხილეთ აგრეთვე
*ჩილეს მდინარეების სია

## სქოლიო
კატეგორია:ჩილეს მდინარეები
ესტერო-ბურეო

**ესტერო-ბურეო** – პატარა მდინარე ჩილეში. მიედინება წყნარი ოკეანის სანაპიროსთან მდებარე ტომეს კომუნის, კონსეპსიონის პროვინციასა და ბიო-ბიოს რეგიონში. ჩრდილოეთით პენკოს კომუნისა და სამხრეთით მდინარე იტატას შორის.

## იხილეთ აგრეთვე 
* ჩილეს მდინარეების სია

## რესურსები ინტერნეტში 
* ესტერო-ბურეო

კატეგორია:ჩილეს მდინარეები
აისენის რეგიონი

**აისენის რეგიონი** () — ადმინისტრაციული რეგიონი ჩილეს სამხრეთში. მოიცავს 4 პროვინციასა და 9 კომუნას. 

ფართობი — 108 494,4  კმ². მოსახლეობა — 91 492 კაცი (2002). მოსახლეობის სიმჭიდროვე  — 0,84 ად./კმ². ადმინისტრაციული ცენტრი  — ქ. კოიაიკე.

## მდებარეობა 
რეგიონი მდებარეობს ჩილეს სამხრეთში და ესაზღვრება:

* ჩრდილოეთიდან – ლოს-ლაგოსის რეგიონი
* აღმოსავლეთიდან – არგენტინა
* სამხრეთიდან – მაგალიანესი და ჩილეს ანტარქტიკის რეგიონი 
* დასავლეთიდან – წყნარი ოკეანე

## რესურსები ინტერნეტში 
* ოფიციალური საიტი

კატეგორია:ჩილეს რეგიონები
არაუკანიის რეგიონი

**არაუკანიის რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 2 პროვინციასა და 32 კომუნას. 

ფართობი — 31 842,3  კმ². მოსახლეობა — 869 535 კაცი (2002). მოსახლეობის სიმჭიდროვე  — 27,31 ად./კმ². ადმინისტრაციული ცენტრი  — ქ. ტემუკო.

## მდებარეობა 
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან – ბიო-ბიო  
* აღმოსავლეთიდან – არგენტინა
* სამხრეთიდან – ლოს-რიოსი 
* დასავლეთიდან – წყნარი ოკეანე

## რესურსები ინტერნეტში 
*არაუკანიის რეგიონის ოფიციალური საიტი

კატეგორია:ჩილეს რეგიონები
ლამა (ბუდიზმი)

[მინი|[ტიბეტელები|ტიბეტელი ლამა]]
**ლამა** (ტიბ. བླ་མ་ ლა მა/ბლა მა „მთავარი, უმაღლესი ქურუმი“) — ტიბეტელი დჰარმის მასწავლებლის ტიტული. ეს ტერმინი იგივეა, რაც სანსკრიტული „გურუ“. „ლამა“ გამოიყენება მონაზვნების, ბერების ან სხვა ვაჯრაიანა ბუდიზმის პრაქტიკოსების ტიტულის გამოსახატავად, ან ერთვება ტერმინებს, მაგ., დალაი ლამა, პანჩენ ლამა.

ალბათ დასავლელი მეცნიერების მიერ ტიბეტური ბუდიზმის კვლევისას ტერმინ „ლამას“ შეცდომით გაგების გამო, ისტორიულად ლამას ზოგადად ტიბეტელ ბერებს უწოდებენ. ამის მსგავსად, ადრეული დასავლელი მკვლევრები და მოგზაურები, ტიბეტურ ბუდიზმს „ლამაიზმს“ უწოდებდნენ; მათ ალბათ ტიბეტურ ბუდიზმსა და ბონს შორის განსხვავებაც არ ჰქონდათ გარჩეული. ტერმინი „ლამაიზმი“ ახლა დამამცირებლად ითვლება.

## სქოლიო 
კატეგორია:ტიბეტური ბუდიზმი
კატეგორია:ბუდისტური წოდებები
ლოა (მრავალმნიშვნელოვანი)

საკუთარი სახელი **ლოა** შეიძლება აღნიშნვდეს:

* ლოა — უჩინარი სული ვუდუს რელიგიაში.
* ლოა — ყველაზე გრძელი მდინარე ჩილეში.
ლოა (მდინარე)

**ლოა** () — ყველაზე გრძელი მდინარე ჩილეში. სიგრძე 440 კმ. სათავე მდებარეობს ანდების მთებში, ვულკან მინიოს კალთებზე, ზღვის დონიდან დაახლოებით 4000 მეტრზე. გაედინება უდაბნო ატაკამის ტერიტორიაზე. ნაპირებზე წარმოიქმნება ოაზისები. ერთვის წყნარ ოკეანეს. წარმოადგენს სასაზღვრო მდინარეს ჩილეს რეგიონებს ტარაპაკასა და ანტოფაგასტას შორის.

წყლის ხარჯი შესართავთან — დაახლ 6 მ³/წმ, შუა დინებაში — 2,43 მ³/წმ.

## ძირითადი შენაკადები
* სან-პედრო
* სალადო
* სან-სალვადორი

## იხილეთ აგრეთვე
* ჩილეს მდინარეების სია

## რესურსები ინტერნეტში
* Rios de Chile — Rio Loa 
* Loa.pdf 

## სქოლიო
კატეგორია:ჩილეს მდინარეები
ტალტალი (მდინარე)

**ლოა** () – მდინარე ჩრდილოეთ ჩილეში, ანტოფაგასტის რეგიონში. ზემო დინებაში მდინარეს ეწოდება ჩაკო (). სათავე მდებარეობს ანდების მთებში მიედინება დასავლეთის მიმართულებით და ერთვის წყნარ ოკეანეს ქალაქ ტალტალთან.

## ძირითადი შენაკადები 
* პეინეტა

## იხილეთ აგრეთვე 
* ჩილეს მდინარეების სია

კატეგორია:ჩილეს მდინარეები
ატაკამა (მრავალმნიშვნელოვანი)

ტოპონიმი **ატაკამა** შეიძლება აღნიშნავდეს:

* ატაკამა — უდაბნო ჩილეში.
* ატაკამა — რეგიონი ჩილეში.
ატაკამის რეგიონი

**ატაკამის რეგიონი** () — ადმინისტრაციული რეგიონი ჩილეს ჩრდილოეთ ნაწილში. მოიცავს 3 პროვინციასა და 9 კომუნას. 

ფართობი — 75 176,2  კმ². მოსახლეობა — 254 336  კაცი (2002). მოსახლეობის სიმჭიდროვე  — 3,38 ად./კმ². ადმინისტრაციული ცენტრი  — ქ. კოპიაპო.

## მდებარეობა 
რეგიონი მდებარეობს ჩილეს ჩრდილოეთში და ესაზღვრება:

* ჩრდილოეთიდან – ანტოფაგასტა  
* აღმოსავლეთიდან – არგენტინა
* სამხრეთიდან – კოკიმბო 
* დასავლეთიდან – წყნარი ოკეანე

## რესურსები ინტერნეტში 
* ატაკამის რეგიონის ოფიციალური საიტი 

კატეგორია:ჩილეს რეგიონები
ბიობიოს რეგიონი

**ბიობიოს რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 4 პროვინციასა და 54 კომუნას. 

ფართობი — 37062,6  კმ². მოსახლეობა — 1 861 562 კაცი (2002). მოსახლეობის სიმჭიდროვე  — 50,23 ად./კმ². ადმინისტრაციული ცენტრი  — ქ. კონსეფსიონი.

## მდებარეობა 
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან – მაულეს რეგიონი  
* აღმოსავლეთიდან – არგენტინა
* სამხრეთიდან – არაუკანიის რეგიონი 
* დასავლეთიდან – წყნარი ოკეანე

## რესურსები ინტერნეტში 
* ბიობიოს რეგიონის ოფიციალური საიტი

## სქოლიო
კატეგორია:ჩილეს რეგიონები
ვალერიან ხაბურძანია

**ვალერიან ხაბურძანია** (დ. 5 ივლისი, 1964) — ქართველი პოლიტიკოსი. იურიდიულ მეცნიერებათა დოქტორი, საქართველოს სახელმწიფო უშიშროების მინისტრი (2001-2004), გენერალ-ლეიტენანტი.

## ბიოგრაფია
დაიბადა 1964 წლის 5 ივლისს ქალაქ ქუთაისში. 1981 წელს დაამთავრა ქუთაისის 31-ე საშუალო სკოლა. 1981-1989 წლებში სწავლობდა თბილისის სახელმწიფო უნივერსიტეტის იურიდიულ ფაკულტეტზე.

1985-1987 წლებში გადიოდა სამხედრო სავალდებულო სამსახურს აზერბაიჯანის სსრ-ში. 1992 წელს დაამთავრა თსუ-ს ასპირანტურა. იმავე წელს დაიწყო პედაგოგიური მოღვაწეობა უნივერსიტეტის იურიდიულ ფაკულტეტზე.

1992-1997 წლებში მუშაობდა სახელმწიფო უშიშროების სამინისტროში (განყოფილების უფროსი, მთავარი სამმართველოს უფროსი). 1997-2001 წლებში კი — ეროვნული უშიშროების საბჭოში. 2001 წლის 6 ივლისიდან 21 ნოემბრამდე იყო საქართველოს პრეზიდენტის საპარლამენტო მდივანი.

2001 წლის  21 ნოემბრიდან - 2004 17 თებერვლამდე ხელმძღვანელობდა სახელმწიფო უშიშროების სამინისტროს ( ამჟამად სახელმწიფო უსაფრთხოების სამსახური) . ეს თანამდებობა ეჭირა მას ვარდების რევოლუციის (პრეზიდენტის აბდიკაციის) გარდამავალ პერიოდშიც. 

2004 წლის თებერვალში დაინიშნა საქართველოს გენერალური პროკურორის მოადგილედ, სადაც მუშაობდა იმავე წლის ივნისამდე.

2005 წლიდან ეწეოდა კერძო საადვოკატო საქმიანობას და უსაფრთხოების უზრუნველყოფას, შპს „გლობალ სექიურითი“ -ს დამფუძნებელი.

2011 წლიდან სსკ „სისტემა“, „რეგიონი“ ვიცე-პრეზიდენტი უსაფრთხოების საკითხებში (რუსეთი).

2015 წლიდან — დღემდე „ვექტორფარმი“ (რუსეთი-შვეიცარია) გენერალური დირექტორის მოადგილე უსაფრთხოების საკითხებში.

## რესურსები ინტერნეტში
* ვალერიან ხაბურძანია

კატეგორია:ქუთაისში დაბადებულები
კატეგორია:დაბადებული 5 ივლისი
კატეგორია:დაბადებული 1964
კატეგორია:საქართველოს სახელმწიფო უშიშროების მინისტრები
ვალპარაისო (მრავალმნიშვნელოვანი)

ტოპონიმი **ვალპარაისო** შეიძლება აღნიშნავდეს:

* ვალპარაისო — ქალაქი ჩილეში.
* ვალპარაისო — რეგიონი ჩილეში.
* ვალპარაისო — პროვინცია ჩილეში.
* ვალპარაისო — მუნიციპალიტეტი მექსიკაში.
* ვალპარაისო — მუნიციპალიტეტი ბრაზილიაში
* ვალპარაისო — მუნიციპალიტეტი კოლუმბიაში
* ვალპარაისო — ქალაქი მექსიკაში
ვალპარაისოს რეგიონი

**ვალპარაისოს რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 7 პროვინციასა და 38 კომუნას. 

ფართობი — 16396,1  კმ². მოსახლეობა — 1 539 852 კაცი (2002). მოსახლეობის სიმჭიდროვე  — 93,92 ად./კმ². ადმინისტრაციული ცენტრი  — ქ. ვალპარაისო.

## მდებარეობა 
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან – კოკიმბოს რეგიონი  
* აღმოსავლეთიდან – არგენტინა
* სამხრეთიდან – სანტიაგოსა და ო’ჰიგინსის რეგიონები 
* დასავლეთიდან – წყნარი ოკეანე

## რესურსები ინტერნეტში 
* ვალპარაისოს რეგიონის ოფიციალური საიტი 

კატეგორია:ჩილეს რეგიონები
მაგალიანესი და ჩილეს ანტარქტიკის რეგიონი

**მაგალიანესი და ჩილეს ანტარქტიკის რეგიონი** () — ადმინისტრაციული რეგიონი ჩილეს სამხრეთ ნაწილში. მოიცავს 4 პროვინციასა და 11 კომუნას. 

ფართობი — 132297,2  კმ². მოსახლეობა — 150826  კაცი (2002). მოსახლეობის სიმჭიდროვე  — 1,14 ად./კმ². ადმინისტრაციული ცენტრი  — ქ. პუნტა-არენასი.

## მდებარეობა 
რეგიონი მდებარეობს ჩილეს სამხრეთ ნაწილში და ესაზღვრება:

* ჩრდილოეთიდან – აისენის რეგიონი  
* აღმოსავლეთიდან – არგენტინა
* სამხრეთიდან – დრეიკის სრუტე 
* დასავლეთიდან – წყნარი ოკეანე

## რესურსები ინტერნეტში 
*მაგალიანესი და ჩილეს ანტარქტიკის რეგიონის ოფიციალური საიტი

კატეგორია:ჩილეს რეგიონები
ანტოფაგასტის რეგიონი

**ანტოფაგასტის რეგიონი** () — ადმინისტრაციული რეგიონი ჩილეს ჩრდილოეთში. მოიცავს 3 პროვინციასა და 9 კომუნას. 

ფართობი — 126 049,1  კმ². მოსახლეობა — 547 933 კაცი (2006). მოსახლეობის სიმჭიდროვე  — 4,35 ად./კმ². ადმინისტრაციული ცენტრი  — ქ. ანტოფაგასტა.

## მდებარეობა 
რეგიონი მდებარეობს ჩილეს უკიდურეს ჩრდილოეთში და ესაზღვრება:

* ჩრდილოეთიდან – ტარაპაკა  
* აღმოსავლეთიდან – პოტოსის დეპარტამენტი (ბოლივია) და ხუხუის და სალტის პროვინციები (არგენტინა)
* სამხრეთიდან – ატაკამის რეგიონი 
* დასავლეთიდან – წყნარი ოკეანე

## რესურსები ინტერნეტში 
* ანტოფაგასტის რეგიონული მთავრობის ოფიციალური საიტი

კატეგორია:ჩილეს რეგიონები
რინპოჩე

[thumb|ტრიჯანგ რინპოჩეს ქანდაკება, [ინდოეთი]]
ტერმინი **რინპოჩე** ან **რიმპოჩე** (ტიბ. རིན་པོ་ཆེ་ რინ პო ჩე „ძვირფასი“) გამოიყენება ვაჯრაიანა ბუდიზმის რეინკარნირებული ლამის გამოსახატავად. 

გურუ რინპოჩეს ეძახიან ბუდა პადმასამბჰავას, რომელმაც დააარსა ტანტრული ბუდიზმი.

ჯე რინპოჩეს ეძახიან ცონგქაპას, გელუკის სკოლის დამაარსებელს.

## რინპოჩეთა სია 
ეს არის ზოგიერთ რეინკარნირებულ ტიბეტელ რინპოჩეთა სია:

* აკონგ რინპოჩე
* ბოკარ ტულკუ რინპოჩე
* განდენ ტრიპა რინპოჩე
* გარჩენ რინპოჩე
* დაგჩენ რინპოჩე
* დენმა ლოჩო რინპოჩე
* დილგო ქიენცე რინპოჩე
* დუდჯომ რინპოჩე
* ელო რინპოჩე
* ვანგდრაკ რინპოჩე
* თინლეი ნორბუ რინპოჩე
* თრანგუ რინპოჩე
* თუბტენ ზოპა რინპოჩე
* იონგნეი მინგიური
* კალუ რინპოჩე
* კელსანგ გიაცო რინპოჩე
* კვეცანგ რინპოჩე
* კიაბჯე გეჰლეკ რინპოჩე
* კიაბჯე ლატი რინპოჩე
* კიაბჯე ტრიჯანგ რინპოჩე
* კიაბჯე ტრიჯანგ ჩოგტრულ რინპოჩე
* კირტი ცენშაბ რინპოჩე
* კუნგა რინპოჩე
* კუშოკ ბაკულა რინპოჩე
* ლოდენ შერაბ დაგიაბ რინპოჩე 
* ლოპონ ცეჩუ
* მესამე ბარდორ ტულკუ რინპოჩე
* მიფამ ჯამიანგ გიაცო
* ნამგიალ რინპოჩე
* ოგიენ ტრინლეი დორჯე
* პაბონგკა რინპოჩე
* პალტულ რინპოჩე
* პატრულ რინპოჩე
* პენორ რინპოჩე
* რიგძინ ნამქა გიაცო რინპოჩე
* საკიონგ მიფამ რინპოჩე
* სერმეი ქენსურ ლობსანგ თარჩინი
* სოგან რინპოჩე
* სოგიალ რინპოჩე
* ტაი სიტუპა
* ტენზინ დელეკ რინპოჩე
* ტენზინ ვანგიალ რინპოჩე
* ტენზინ ოსელ რინპოჩე
* ტრალეგ კიაბგონ რინპოჩე
* ტრინლეი თაიე დორჯე
* ტულკუ ურგიენ რინპოჩე
* ტრალეგ კიაბგონ რინპოჩე
* ქანდრო რინპოჩე
* ქენპო კართარ რინპოჩე
* ქენპო ცულტრიმ გიამცო რინპოჩე
* ქენტრულ ლოდრო თაიე რინპოჩე
* შამარპა
* შენპენ რინპოჩე
* ჩაგდუდ ტულკუ რინპოჩე
* ჩამტრულ რინპოჩე
* ჩატრალ რინპოჩე
* ჩოგიალ ნამქაი ნორბუ
* ჩოგიამ ტრუნგპა რინპოჩე
* ჩოსენგ ტრუნგპა რინპოჩე
* ჩუნგდრაგ დორჯე რინპოჩე
* ცემ ტულკუ რინპოჩე
* ძიგარ კონგტრულ რინპოჩე
* ძოგჩენ ქენპო ჩოგა რიმპოჩე
* ძოგჩენ პონლოპ რინპოჩე
* ძოგჩენ ჯამიანგ ქიენცე რინპოჩე
* ჯამგონ კონგტრულ რინპოჩე

კატეგორია:ტიბეტური ბუდიზმი
კატეგორია:ბუდისტური წოდებები
მაიუმი იიძუკა

**მაიუმი იიძუკა** (იაპონ. 飯塚 雅弓, ინგლ. Mayumi Iizuka; დ. 3 იანვარი, 1977, ტოკიო, იაპონია) — იაპონელი მომღერალი და „სეიუ“ (ხმა მსახიობი მოქმედებს „ანიმეს“).

## დისკოგრაფია 
### სინგლები 
# აკუსერუ (იაპონ. アクセル), 1997
# love letter, 1999
# caress/place to be, 2000
# My wish, 2000
# იასაშიი მიგიტე (იაპონ. やさしい右手), 2002
# კოი ნო ირო (იაპონ. 恋の色), 2002
# კიკასეტეიო კიმი ნო კოე (იაპონ. 聴かせてよ君の声), 2002
# Pure♡, 2003
# amulet, 2004
# TRUST - კიმი ტო არუკუ მირაი - (იაპონ. TRUST～君と歩く未来～), 2011

### ალბომები 
# კატაომოი (იაპონ. かたおもい), 1997
# მინტ ტო კუჩიბუე (იაპონ. ミントと口笛), 1998
# so loving, 1999
# AERIS, 2000
# ჰიმავარი (იაპონ. ひまわり), 2001
# ნიჟი ნო საკუ ბაშო (იაპონ. 虹の咲く場所), 2002
# SMILE×SMILE, 2003
# ∞infinity∞, 2004
# mine, 2005
# 10LOVE, 2006
# Crystal Days, 2007
# Stories, 2008
# Fight!!, 2009
# კიმი ე... (იაპონ. 君へ。。。), 2009

### მინი-ალბომი 
# Fly Ladybird fly, 1998 
# 23degrees。, 2004 
# პურეზენტო (იაპონ. プレゼント), 2005

### უდიდესი ჰიტების 
# berry best, 2001
# BESTrawberry, 2005

## გამორჩეული როლები 
### ანიმე 
* „Only Yesterday“ (ცუნეკო ტანი), 1991
* „The Vision of Escaflowne“ (იუკარი უჩიდა, მილლერნა ასტონ), 1996
* „Pokémon“ (კასუმი), 1997-
* „Magic User's Club“ (ნანაკა ნაკატომი), 1999
* „To Heart“ (აოი მაცუბარა), 1999
* „Kanon“ (მაკოტო სავატარი), 2006-07

## რესურსები ინტერნეტში 
* ოფიციალური საიტი „Berry Smile“ 
* ოფიციალური ბლოგი „Mayumi Iizuka's Machan Biyori“  

კატეგორია:იაპონელი მომღერლები
კატეგორია:იაპონელი მსახიობები
კატეგორია:დაბადებული 1977
კატეგორია:დაბადებული 3 იანვარი
კატეგორია:ცოცხალი ადამიანები
ჩაკრულო

**ჩაკრულო** —  ქართული (ქართლ-კახური) კლასიკური, საგუნდო, პოლიფონიური, სუფრული სიმღერა. ბურდონული მრავალხმიანობის (სამხმიანობის) ერთ-ერთი კლასიკური ნიმუშია. ჩაკრულოს პირველი ჩანაწერი გააკეთა ზაქარია ფალიაშვილმა სოფელ ვაჩნაძიანში (გურჯაანის მუნიციპალიტეტი). სიმღერაში რთული მოდულაციური ცვლილებებია. აგებულებით ჩაკრულო ემთხვევა სიმღერებს „ძველი სუფრული“ და „სუფრული და მისი დამატება“. ვარიანტების ტექსტები თემატიკურად განსხვავებულია. ვაჩნაძიანის ჩაკრულოს ტექსტი პროზაულია, ვხვდებით ეპიკურ სუფრულ პოეტურ ტექსტებსაც. 2001 წელს ქართული პოლიფონია იუნესკოს მიერ აღიარებულ იქნა, როგორც კაცობრიობის ზეპირსიტყვიერი და არამატერიალური მემკვიდრეობის შედევრი; „ჩაკრულო“ შევიდა იუნესკოს არამატერიალური მსოფლიო მემკვიდრეობის ძეგლების ნუსხაში.

1977 წელს გაშვებულ ავტომატურ საპლანეტათშორისო სადგურებზე „ვოიაჯერ-1-სა“ და „ვოიაჯერ-2-ზე“ მოთავსებულ ორ იდენტურ გრამფირფიტაზე ჩაწერილ პროგრამაში „დედამიწის ხმები“, რომელიც განკუთვნილია არამიწიერი ცივილიზაციის წარმომადგენლებისათვის და მიზნად ისახავს წარმოდგენა მისცეს მათ დედამიწისა და კაცობრიობის შესახებ, სხვა ინფორმაციასთან ერთად (წყლის ხმაური, ბავშვის ტირილი, მისალმება 60 ენაზე და სხვ.) შეტანილია ჩაკრულოც (ილია ზაქაიძის და როსტომ საგინაშვილის მიერ შესრულებული ვერსია).

## ლიტერატურა 
## რესურსები ინტერნეტში 
* საქართველო და იუნესკო, მთავარი მოვლენები 
* www.alazani.ge: ჩაკრულოს ტექსტი

## სქოლიო 
კატეგორია:ქართული ხალხური სიმღერები